《野烧》
宋代·陈普

杂沓平原起电红，凭陵势欲逼青峰。
草芽不问新开甲，蛰户尤怜乍启封。
何暇彻侯分玉石，略如伯益逐蛇龙。
际天逸德无人问，独倚高楼到晚锺。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。